חב' "דן שלדן" הנציגה הבלעדית של חב' "קרשר" KARCHER בישראל, הגישה לבית המשפט תביעה נגד חברה מתחרה בטענה שהם משווקים בישראל מכונות שטיפה בלחץ ושואבי אבק המיוצרות בסין, ומשווקים אותן בישראל על פי החשד תוך הטעיית הצרכנים שהם רוכשים את מוצרי חב' "קרשר".
חב' "דן שלדן" באמצעות ב.כ ארד ושות' עורכי דין מבקשת מבית המשפט המחוזי צו מניעה קבוע ותביעה כספית (לצרכי אגרה מעמידה התובעת את סכום התביעה הכספית על סך של 100,000 שקל).
בחברת "ב.מ פלד" סירבו להגיב לתוכן התביעה והסתפקו בתגובה: "הטיפול נמצא אצל עורכי הדין שלנו"
חב' "דן שלדן" יבואנית בלעדית ונציגה של חב' "קרשר" KARCHER מגרמניה בישראל הגישה תביעה לבית המשפט המחוזי כנגד חב' לאספקה טכנית שהחלה לייבא מסין מכונות לשטיפה בלחץ ושואבי אבק תחת המותג: K – WASHER המיוצרים ומשווקים תוך כוונה על פי החשד להטעות את הצרכנים שהם קונים את מוצרי חב' "קרשר". לטענת התובעים, די במבט חטוף כדי לראות שמוצרים אלו נועדו במטרה להטעות את הצרכנים כי הם רוכשים את מוצרי חב' קרשר (גניבת עין), תוך ניסיון שלא כדין להתעשר ע"ח המוניטין של חב' "קרשר" ונציגתה הבלעדית בישראל חב' "דן שלדן".
מוצרי חב' "קרשר" משווקים בישראל במאות נקודות מכירה וברשתות DIY.
חב' "דן שלדן" משקיעה סכומי כסף לא מבוטלים בפרסום וקידום מכירות לשיווק המוצרים בישראל.